CMS opgave del 1

Formål: Vi starter CMS opgaven med at lave det overordnede design – vi laver den skabelon som vores php skal eksistere i. Senere skal vi bruge php og lidt jQuery/script til at gøre siden dynamisk.

1. Læg dig fast på et tema: katte, Warhammer 2000, fyrværkeri, wow, hearthstone, anime, mig selv…you name it – lav en side med noget der er interessant for DIG!.
2. Find minimum 5 billeder i god kvalitet af dit ”tema”, dvs. 5 gode billeder af katte, hearthstone eller hvad nu. Tilskær dem i Photoshop til f.eks. 1000px\*600px. Se [her](http://aspelev.dk/videoer/V3E2016/vids/CropInPS.webm)
3. Find desuden et stort billede du kan bruge i din header – se f.eks. mit i billedet nederst. Dette skal du tilrette i Photoshop så du er tilfreds med det, skriv gerne en titel henover eller et slogan (eller lad være…kan også ordnes med html/css).
4. Lav grundstrukturen for opgaven. Med det mener jeg at du skal oprette de grundlæggende teknologier, og mapper og andet du skal bruge. Dette indebærer blandt andet:
   1. Lav mapper til css/scss, img, js, fonts osv.
   2. Opret dit repository på Github (du kan lige så godt gøre det, kommer til at være en del af eksamensopgaven)
   3. Lav en index.php (ja…php ☺) og skriv de ting du skal bruge heri…bootstrap? Skeleton? HTML5 boilerplate? Vil du bruge Google fonts? Osv. Altså de samme ting som du normalt ville skrive i en index.HTML fil, men bare med filendelsen .php
5. Du skal beslutte dig for Bootstrap, Skeleton eller simpelthen at styre alting selv med Flexbox/mediaqueries
6. Du skal nu implementere det design du skal anvende de kommende uger, der er nogle krav til designet her:
   1. Siden skal indeholde en header med et billede der passer til den. Brug det store billede du hentede og tilrettede i punkt 3.
   2. En navigation med MINIMUM to punkter: ”Forside” og ”Log ind”, men skriv gerne lidt flere så det ligner en rigtig navigation.
   3. Siden skal indeholde en artikel med følgende:
      1. En overskrift (h2, h3, h4, h5 eller h6)
      2. Et billede (et af dem du hentede i punkt 2) med alt tekst
      3. Et felt med dato/tidspunkt for artiklens publicering
      4. En tekst til artiklen i en paragraph
   4. En sidebar eller en full-width-blok med mulighed for at logge ind.
   5. En footer med afsender information
7. Som et eksempel (du må gerne kopiere hvis du ikke kan finde på noget bedre selv), kan du se nedenstående design:

